Մեր քաղաքի անվան ծագումը ժողովրդական բանահյուսությունը կապում է բիբլիական Նոյի հետ։ Թերևս, ամեն հայ, դեռ մանուկ հասակից, լսել է այդ զրույցը։ Այդ թվում նաև ես։ Ինձ այդ մասին պատմել է քեռիս` Չալկադրյան Գրիգորը. «Երբ համաշխարհային ջրհեղեղի ջրերը հետ քաշվեցին և Նոյն իր ընտանիքով իջնում էր Մասիս սարից, նա տեսավ առաջին ցամաքն ու բացականչեց. «Երևաց…» Դրանից հետո այդ վայրը կոչվել է Երևան։» Քաջ հիշում եմ, որ իմ հարցին թե.«ՙՆոյը հայերե՞ն արտասանեց այդ բառը», ես հստակ պատասխան չստացա։